Raġel ta' 60 sena minn Tas-Sliema weġġa' gravi wara li ntlaqat minn karozza. Il-każ seħħ fid-8:45 ta' filgħodu fi Triq San Pawl f'San Ġwann. Minn stħarriġ preliminari ħareġ li raġel intlaqat minn karozza tat-tip Toyota Vitz misjuqa minn mara ta' 29 sena minn San Ġwann. Ir-raġel ingħata l-assistenza minn tim mediku u ttieħed l-isptar Mater Dei b'ambulanza. L-investigazzjonijiet tal-Pulizija għadhom għaddejjin.